b'\n_START_ARTICLE_\nBilledsensor\n_START_PARAGRAPH_\nEn billedsensor eller billedtransducer er en komponent, som oms\xc3\xa6tter et optisk billede til et elektrisk signal. Billedsensorer bliver mest anvendt i digitalkameraer og andre billedapparater._NEWLINE_En elektrisk billedsensor er en todimensionel net af fotodetektorer. Fotodetektorerne er typisk fotodioder som f.eks. oms\xc3\xa6tter lys til ladning indenfor en bestemt tid, herefter m\xc3\xa5les ladningerne og fotodioderne "nulstilles" s\xc3\xa5 de er klar til n\xc3\xa6ste lyseksponering._NEWLINE_De fleste billedsensorer i dag (2009) udg\xc3\xb8res af billedsensorhovedtyperne CCD-billedsensor eller (CMOS) aktiv-pixel-sensor._NEWLINE_Tidligere var en billedsensor en lysf\xc3\xb8lsom fotografisk plade, som \xc3\xa6ndrede sig kemisk proportionalt med m\xc3\xa6ngden af fotoner.\n_START_SECTION_\nCCD- kontra CMOS-billedsensorer\n_START_PARAGRAPH_\nI dag anvender digitalkameraer for det meste enten en CCD-billedsensor eller CMOS-billedsensor. Begge typer af billedsensorer konverterer opfanget lys til elektriske signaler.  _NEWLINE_En CCD-billedsensor er et analogt apparat. N\xc3\xa5r lys rammer chippen vil hver pixel fotosensor have en lille elektrisk ladning. Ladningerne konverterer til sp\xc3\xa6nding \xc3\xa9n pixel ad gangen. Andet elektrisk kredsl\xc3\xb8b i kameraet oms\xc3\xa6tter sp\xc3\xa6ndingen til digitale data._NEWLINE_En CMOS-billedsensor er en type af aktiv-pixel-sensor (CMOS-billedsensor, APS-billedsensor) som bl.a. baserer sig p\xc3\xa5 CMOS-halvlederteknologi. Ekstra elektrisk kredsl\xc3\xb8b ved siden af hver fotosensor oms\xc3\xa6tter lysenergi til en sp\xc3\xa6nding. Yderligere kredsl\xc3\xb8b p\xc3\xa5 chippen kan inkluderes til at oms\xc3\xa6tte sp\xc3\xa6ndingen til digitale data._NEWLINE_Ingen af teknologierne har en klar fordel i billedkvaliteten. CMOS-billedsensorer kan potentielt implementeres med f\xc3\xa6rre komponenter, bruge mindre energi og/eller yde hurtigere udl\xc3\xa6sning end CCD. CCD er en mere moden teknologi og er i de fleste henseender liges\xc3\xa5 god som CMOS-billedsensorer._NEWLINE_CMOS-billedsensorer l\xc3\xb8ser hastigheds og skalabilitetsproblemer som passiv-pixel-sensor har. CMOS-billedsensorers APS-pixel bruger langt mindre energi end CCD-pixel, har meget mindre billedforsinkelse og kan fabrikeres p\xc3\xa5 meget billigere og mere tilg\xc3\xa6ngelige produktionslinjer. Ttil forskel fra CCD-billedsensorer kan CMOS-billedsensorer kombinere b\xc3\xa5de billedsensorfunktioner og billedprocesseringsfunktioner i samme integrerede kredsl\xc3\xb8b._NEWLINE_CMOS-billedsensorer er blevet den valgte teknologi i mange forbruger anvendelser. Men CMOS-billedsensorer anvendes ogs\xc3\xa5 indenfor digital radiografi, milit\xc3\xa6re ultrah\xc3\xb8jhastighedskameraer, h\xc3\xb8jopl\xc3\xb8selige \'smarte\' sikkerhedskameraer, optisk mus og andre anvendelser.\n_START_SECTION_\nYdelse\n_START_PARAGRAPH_\nDer er mange parametre som kan anvendes til at evaluere ydelsen af en billedsensor, inklusiv dets dynamikomr\xc3\xa5de, dets signal-til-st\xc3\xb8j-forhold, dets lavlys f\xc3\xb8lsomhed, osv. For billedsensorer af sammenlignelige typer, vil signal-til-st\xc3\xb8j-forholdet og dynamikomr\xc3\xa5de forbedres med stigende pixel sensor st\xc3\xb8rrelse.\n_START_SECTION_\nSpecielle billedsensorer\n_START_PARAGRAPH_\nSpecielle billedsensorer bliver anvendt til forskellige anvendelser s\xc3\xa5som termiske kameraer, skabelsen af multispektrale kameraer, gamma-kameraer, billedsensorer til r\xc3\xb8ntgenstr\xc3\xa5ler og andre h\xc3\xb8jf\xc3\xb8lsomme billedsensorer til astronomi.'